29. 9. 84 De Europæiske Fællesskabers Tidende Nr. L 260/65 KOMMISSIONENS FORORDNING (EØF) Nr. 2763/84 af 28. september 1984 om forøgelse for en del af høståret 1984/85 af mindstestørrelsen af æbler, der kan bringes i handelen KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1035/72 af 18. maj 1972 om den fælles markedsord- ning for frugt og grønsager('), senest ændret ved forordning (EØF) nr. 1332/84 (?), særlig artikel 2, stk. 3, og artikel 5, stk. 3, og ] ud fra følgende betragtninger : I henhold til artikel 2, stk. 3, i forordning (EØF) nr. 1035/72 er de produkter, der er opregnet i dens bilag ], og som er bestemt til levering til forbrugeren i frisk tilstand, undergivet kvalitetsnormer ; disse normer er fastsat i Kommissionens forordning (EØF) nr. 1641/ 71 ), senest ændret ved forordning (EØF) nr. 2162/ 84 (); der er en betydelig overskudsproduktion af æbler ; de mængder, der kan bringes i handelen på Fællesskabets marked og i tredjelande, bør kun omfatte produkter, som har størst chance for at blive afsat på normal vis, og det bør undlades at oplagre produkter, som i mindre grad svarer til forbrugernes krav ; med henblik herpå bør de mindste frugtstørrelser ikke bringes i handelen efter den 1. januar 1985 og der bør således fastsættes en undtagelse fra kvalitetsnormerne ; de i denne forordning fastsatte foranstaltninger er i overensstemmelse med udtalelse fra Forvaltningskomi- teen for Frugt og Grønsager — UDSTEDT FØLGENDE FORORDNING : Artikel 1 1. Som undtagelse fra de fælles kvalitetsnormer, der er fastsat ved forordning (FØF) nr. 1641/71, kan æbler fra høsten 1984 af sorter med store frugter på under 60 mm ikke bringes i handelen fra den 1. januar 1985 med henblik på levering i frisk tilstand til forbrugeren. 2. Stk. 1 anvendes ikke på æbler af sorterne Morgenduft og Gråstener (Gravensteiner). 3. Stk. 1 og 2 anvendes både på produkter, der bringes på markedet i Fællesskabet, og på produkter der udføres til tredjelande. Artikel 2 Denne forordning træder i kraft på tredjedagen efter offentliggørelsen ; De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 28. september 1984. () EFT nr. L 118 af 20. 5. 1972, s. (?) EFT nr. L 130 af 16. 5. 1984, s. () EFT nr. L 172 af 31. 7. 1971, s. () EFT nr. L 197 af 27. 7. 1984, s. På Kommissionens vegne Poul DALSAGER Medlem af Kommissionen